༧སྐྱབས་རྗེ་ཟོང་རིན་པོ་ཆེ་སྙིགས་མའི་དུས་འདིར་དགེ་ལུགས་པ་ཡོངས་གྲགས་ཀྱི་དགེ་བའི་བཤེས་གཉེན་ཡིན་པས་སྐྱེས་བུ་ཕལ་པ་ཞིག་དང་གྲྭ་པ་དཀྱུས་མ་འདྲ་པོ་མ་རེད།མཁས་པ་གཞན་དང་མི་འདྲ་བ་ཞིག་རེད།ང་དགོན་པ་ལ་བསླེབས་དུས་༧སྐྱབས་རྗེ་ཟོང་རིན་པོ་ཆེ་མཁས་པ་མཚུངས་ཟླ་མེད་པ་ཞིག་དངོས་གནས་རེད་མ་ཏོགས་ངས་ང་རང་སོ་སོའི་དགེ་བའི་བཤེས་གཉེན་རེད་ལབ་ནས་བསྔགས་བརྗོད་བྱས་པ་མིན།འདི་ཚང་མས་མཁྱེན་གྱིས་ཡོད།ང་ཡང་བོད་རང་བཙན་ཤོར་ནས་སྙིགས་མའི་དུས་སྐབས་འདི་བླ་མའི་མདུན་ལ་སྡོད་ནས་ཞབས་ཞུ་ཞུས་པའི་སྐབས་དེ་དུས་དབང་ལུང་མན་ངག་དང་འཁྲིད་ལ་སོགས་པ་མང་པོ་ཐོབ།རི་བོ་དགེ་ལུགས་པའི་ནང་ཡང་༧སྐྱབས་རྗེ་ཟོང་རིན་པོ་ཆེ་མཆོག་ཤེས་ཡོན་དང་།མདོ་སྔགས།ཆོ་ག་ཕྱག་ལེན།གཏམ་རྒྱུད་དང་བཅས་པ་གང་གི་ཐོགས་ནའང་ཐོགས་པ་མེད་པ་འགྱུར་ནས་མཚན་སྙན་གྲགས་ཆེན་པོ་ཆགས་རྒྱུ་རེད་མ་ཏོགས་གློག་བརྙན་ལྟད་མོ་སོགས་འཁྲབ་ནས་མཚན་སྙན་གྲགས་ཆེན་པོ་ཆགས་རྒྱུ་མ་རེད།ལྷག་པར་དུ་༧རྒྱལ་བ་རིན་པོ་ཆེ་ཡང་༧སྐྱབས་རྗེ་ཟོང་རིན་པོ་ཆེར་ཐུགས་མཉེས་ཧ་ཅང་གནང་བ་དང་།སྐུ་ཉིད་ཀྱང་ཨོག་ཚོམ་ཐེན་གྱིན་ཐེན་གྱིན་རྩེད་མོར་དགའ་པོ་ཡོད་པའི་ཚུལ་གནང་།༧ཟོང་རིན་པོ་ཆེས་ཐུགས་མཉེས་པོས་གཞན་ལ་རྩི་མཐོང་གནང་གྱིན་ཡོད།ལྷག་པར་དུ་༧སྐྱབས་རྗེ་ཁྲི་བྱང་རིན་པོ་ཆེ་ལ་དད་གུས་ཅན་གྱི་སློབ་མ་ཞིག།༧སྐྱབས་རྗེ་ཁྲི་བྱང་རིན་པོ་ཆེ་ཡང་༧སྐྱབས་རྗེ་ཟོང་རིན་པོ་ཆེ་ནང་བཞིན།༧གོང་ས་སྐུ་འཕྲེང་བཅུ་བཞི་པའི་ཡོངས་འཛིན།དགེ་བཤེས་ལྷ་རམས་པ།དགའ་ལྡན་ཁྲི་པའི་ཡང་སྲིད།གནའ་སྔ་མའི་ལོ་རྒྱུས་ལྟར་ན་སངས་རྒྱས་བཅོམ་ལྡན་འདས་ཞལ་བཞུགས་དུས་བསྟོན་པའི་ཤིང་རྟ་འཁོར་ལོ་གཏོང་གནང་མཁན་དེའི་ཡང་སྲིད།བྱས་ཙམ་བསྟོན་པ་ཞལ་བཞུགས་དུས་ནས་ད་ལྟའི་བར་སྐུ་རྒྱུད་ཕེབས་ཡོང་བ་ཞིག་རེད།